INSTRUCTIUNI PRIVIND AVANSURILE ACORDATE IN CADRUL OP. 2.1.1.

POS CCE

Referitor la avansurile din cadrul decontarilor in parteneriat pentru Operatiunea 2.1.1: Proiecte de cercetare in parteneriat intre universitati/ institutii de cercetare-dezvoltare si intreprinderi

Conform OMFP 3055/2009 pct. 181. - (1) Avansurile acordate furnizorilor, precum şi cele primite de la clienţi se înregistrează în contabilitate în conturi distincte.

1. **Monografia contabila referitoare la decontarea avansurilor aferenta pentru institut de cercetare-dezvoltare,respectiv intreprindere**

**Partener intreprindere:**

**Contul 409 "Furnizori - debito**ri" este un cont de activ.

 1) În debitul contului 409 "Furnizori - debitori" se înregistrează:

 - valoarea avansurilor facturate de catre Partener Institut de cercetare (401);

 2) Achitarea avansului catre Partener Institut de cercetare :401 = 512

 3) În creditul contului 409 "Furnizori - debitori" se înregistrează:

 - valoarea avansurilor acordate furnizorilor, cu ocazia regularizării plăţilor cu aceştia (401) – pe baza facturii de storno emisa la valoarea serviciilor prestate

 4) concomitent cu inregistrarea de la pozitia 3),in baza facturii normale emise pentru valoarea serviciilor prestate:

614 (203) = 401

 Soldul contului reprezintă avansuri acordate furnizorilor, nedecontate.

**Partener – Institut de cercetare**

Contul 419 "Clienţi - creditori"

 Cu ajutorul acestui cont se ţine evidenţa clienţilor - creditori, reprezentând avansurile încasate de la clienţi.

 Contul 419 "Clienţi - creditori" este un cont de pasiv.

1) În creditul contului 419 "Clienţi - creditori" se înregistrează:

 - sumele facturate clienţilor reprezentând avansuri pentru livrări de bunuri sau prestări de servicii (411);

2) incasarea sumelor facturate in avans : 512 = 411

3) - sumele facturate conform situatiilor de lucrari : 411 = 705 (4427)

 4) În debitul contului 419 "Clienţi - creditori" se înregistrează:

 - decontarea avansurilor încasate de la clienţi (411) – pe baza facturii de storno emisa la nivelul serviciilor /bunurilor facturate

1. **Modalitatea de emitere a facturilor pentru decontarea avansurilor si de prezentare a documentelor la cererea de rambursare**
* emiterea facturilor de storno se poate realiza in aceeasi factura cu factura propriu-zisa pentru serviciile/bunurile livrate/prestate – pozitie distincta cu explicatia corespunzatoare (ex. se stormeaza suma de xxx lei reprezentand cota parte a avansului pentru care se emite factura finala) ,sau intr-o factura distincta cu acelasi continut.
* In felul aratat mai sus ,nu se mai face inca odata plata aferenta facturii emisa pentru prestarea efectiva (sau a cotei parti care se recupereaza din avans) , fiind considerata valabila plata facuta in contul avansului ,astfel incat la cererea de rambursare (CR nr. I - de ex.) se ataseaza urmatoarele:
	+ Factura initiala pentru avans
	+ OP pentru achitarea acesteia cu extrasul de cont aferent
	+ Factura de storno (sau factura de baza care include si stornarea)
	+ Factura de baza pentru serviciile prestate aferenta CR.